
Správa ciest Trenčianskeho samosprávneho kraja
Brnianska 3, 911 05  Trenčín
)					
									

Výzva na predkladanie cenových ponúk 

spracovaná v zmysle § 110 zákona č. 343/2015 Z.z. o verejnom obstarávaní a o zmene a doplnení niektorých zákonov

Názov  zákazky: „Asfaltom obalená zmes Aco III.“ 
Reg. zn.: SC 1154/2026/7

1. Identifikácia osoby podľa § 7 (ďalej len Verejný Obstarávateľ)
Názov:   Správa ciest Trenčianskeho samosprávneho kraja
Adresa:  Brnianska 3, 911 05 Trenčín
Obec (mesto): Trenčín
IČO:  37915568
Kontaktné miesto: Stredisko SC TSK Prievidza
Kontaktná osoba:  Mgr. Pavol Hrdina
Telefón/Fax: 0902 978 424
Elektronická pošta: pavol.hrdina@sctsk.sk
Internetová adresa: www.sctsk.sk

2. Predmet zákazky
Predmetom zákazky bude záväzok predávajúceho dodať 620 t asfaltovej zmesi – asfaltového betónu AC 8 O 50/70; II,  pre cestmajsterstvá:
- Prievidza - 200 t, 
- Partizánske - 90 t, 
- Nitrianske Rudno - 250 t,
- Nitrianske Pravno - 80 t.
	
Na základe Technicko–Kvalitatívnych podmienok Ministerstva dopravy a výstavby SR, verejný obstarávateľ požaduje maximálnu vzdialenosť stavby VAZ pre asfaltové zmesi od miesta jej aplikácie, ktorá nesmie byť väčšia ako 60 km, resp. pri časovom vyjadrení nesmie doprava asfaltových zmesí trvať viac ako 90 min od miest a obcí Prievidza, Partizánske, Nitrianske Rudno, Nitrianske Pravno.

Dopravu asfaltovej zmesi zabezpečí verejný obstarávateľ na vlastné náklady, ak bude vzdialenosť výrobne asfaltových zmesí (miesta odberu) maximálne do 60 km od miest a obcí Prievidza, Partizánske, Nitrianske Rudno, Nitrianske Pravno.


Technické vlastnosti: 
- Asfaltová zmes - asfaltový betón - STN 73 6121, KLAZ,
- Špecifikácia AC 8 O  50/70 II. - STN EN 13108-1, STN EN 13108-7

Miesto realizácie: Trenčiansky kraj, cestmajsterstvá Prievidza, Partizánske, Nitrianske Rudno, Nitrianske Pravno.

3. Typ objednávania
Plnenie bude realizované na základe Rámcovej kúpnej zmluvy medzi Obstarávateľom a Dodávateľom. 

4. Rozdelenie predmetu zákazky na časti
Nie je možné.   
   
5. Variantné riešenie
Neumožňuje sa.  

6. Miesto dodania predmetu zákazky
Trenčiansky kraj

7. Lehota dodania zákazky
Verejný obstarávateľ požaduje vykonať dodávku v termíne do 1 roka od platnosti a účinnosti zmluvy.

8. Lehota, miesto a forma predkladania ponúk
Uchádzač predloží svoju ponuku prostredníctvom elektronického systému EVO a to tak, že vyplní prílohu č. 1 – Návrh na plnenie kritérií a vloží ju ako prílohu v rámci funkcionality systému EVO – predložiť cenovú ponuku, v lehote do 17.09.2026, v čase do 9:00 hod. 
Cenu uvedie uchádzač v EUR bez DPH a s DPH. Pokiaľ uchádzač nie je platcom DPH upozorní na túto skutočnosť vo svojej ponuke. 

9. Podmienky financovania zákazky 
Predmet zákazky bude financovaný z rozpočtu Správy ciest TSK. Verejný obstarávateľ neposkytne preddavok. Platba bude realizovaná na základe predloženej faktúry do 30 dní po jej doručení. 

Vyhlasovateľ si vyhradzuje právo odmietnuť všetky predložené ponuky, prípadne súťaž zrušiť. 

V prípade nedostatku finančných prostriedkov si verejný obstarávateľ vyhradzuje právo súťaž zrušiť. 

10. Podmienky účasti
Osobné postavenie: 
Uchádzač musí spĺňať podmienky účasti týkajúce sa osobného postavenia uvedené v § 32 ods. 1 písm. e) a f) zákona. Jej splnenie preukazuje uchádzač spôsobom podľa § 32 ods. 2 alebo § 152 zákona. 
V zmysle §32 ods. 1 písm. e) zákona sa verejného obstarávania môže zúčastniť len ten uchádzač, ktorý je oprávnený dodávať tovar, poskytovať službu alebo uskutočňovať stavebné práce. 
V zmysle §32 ods. 1 písm. f) zákona sa verejného obstarávania môže zúčastnil len ten uchádzač, ktorý nemá uložený zákaz účasti vo verejnom obstarávaní. Uchádzač preukazuje splnenie tejto podmienky predložením Čestného vyhlásenia (príloha č. 2 k Výzve na predkladanie ponúk).

Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávania podľa §183 zákona. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. 
Verejný obstarávateľ vyžaduje v súlade s § 41 ods. 1 písm. b) ZVO, aby navrhovaný subdodávateľ spĺňal podmienky účasti týkajúce sa osobného postavenia.    

Uchádzač zdokladuje vlastníctvo obaľovacej súpravy na jednom z území okresov Prievidza, Partizánske, Nitrianske Rudno, Nitrianske Pravno.

   
11. Podmienky predloženia cenovej ponuky
Ponuka predložená uchádzačom musí obsahovať: 
1. Dokument Návrh na plnenie kritérií podpísaný oprávnenou osobou (príloha č. 1  k Výzve na predkladanie ponúk)
2. Čestné vyhlásenie uchádzača v súlade s §32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (príloha č. 2 k Výzve na predkladanie ponúk). 
3. Doklad o oprávnení poskytovať tovar rovnakého alebo podobného charakteru ako je predmet zákazky v súlade s §32 ods. 1 písm. e) zákona (živnostenské oprávnenie alebo výpis so živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra), pre potreby tejto zákazky je dostačujúcim sken (fotokópia) platného dokladu. 
4. Návrh Zmluvy. Návrh zmluvných a obchodných podmienok (príloha č. 6 k Výzve na predkladanie ponúk). Predkladá až úspešný uchádzač pri podpise Rámcovej kúpnej zmluvy (do ponuky sa nepredkladá).
5. Čestné vyhlásenie, že nie sú naplnené okolnosti podľa § 11 zákona (príloha č. 3 k Výzve na predkladanie ponúk).
6. Čestné vyhlásenie o neprítomnosti konfliktu záujmov (príloha č. 4 k Výzve na predkladanie ponúk).
7. Zoznam subdodávateľov (príloha č. 5 k Výzve na predkladanie ponúk) 
Dokumenty musia byť podpísané osobou/osobami oprávnenými konať v mene uchádzača alebo zástupcom uchádzača, oprávneným konať v mene uchádzača; v tom prípade bude súčasťou ponuky adekvátne písomné plnomocenstvo pre zástupcu uchádzača. 
Zapísanie v zozname hospodárskych subjektov, ktorý vedie Úrad pre verejné obstarávanie, oprávňuje uchádzača preukázať vo verejnom obstarávaní splnenie podmienok účasti týkajúce sa osobného postavenia podľa § 32 ods. 1 zákona zápisom do zoznamu hospodárskych subjektov podľa § 152 ods. 1 zákona o verejnom obstarávaní. 
Uchádzač, nie je povinný v súlade s § 32 ods. 3 zákona o verejnom obstarávaní predkladať dokumenty potvrdzujúce splnenie podmienky účasti podľa §32 ods 1. písm. e) nakoľko verejný obstarávateľ je oprávnený použiť údaje z informačných systémov verejnej správy.
8. Zdokladovať vlastníctvo obaľovacej súpravy
Objednávateľ požaduje zdokladovať vlastníctvo obaľovacej súpravy na jednom z území okresov Prievidza, Partizánske, Nitrianske Rudno, Nitrianske Pravno.

12. Vysvetľovanie a komunikácia 
V prípade potreby vysvetlenia údajov a informácií uvedených vo Výzve na predkladanie ponúk, môže záujemca/uchádzač požiadať o ich vysvetlenie prostredníctvom systému elektronického verejného obstarávania IS EVO, ktorý prevádzkuje Úrad vlády Slovenskej republiky. Verejný obstarávateľ pri zadávaní zákazky stanovuje elektronickú komunikáciu, realizovanú prostredníctvom systému elektronického verejného obstarávania IS EVO. 
Za účelom zabezpečenia komunikácie a výmeny informácií v písomnej forme výhradne prostredníctvom elektronických prostriedkov, spôsobom určeným funkcionalitou IS EVO je potrebné mať založený účet v IS EVO. V prípade, ak hospodársky subjekt nie je zaregistrovaný v IS EVO, je potrebné ho zaregistrovať. 
Postup záujemcu/uchádzača je upravený v príručkách pre záujemcu/uchádzača, ktoré sú zverejnené na stránke portálu IS EPVO v časti „Príručky“ https://www.isepvo.sk/videonavody/ 
V prípade potreby môže záujemca/uchádzač elektronicky požiadať o pomoc s prácou v IS EVO prostredníctvom helpdesku: eplatforma@vlada.gov.sk

13. Kritéria na hodnotenie ponúk
Jediným kritériom je najnižšia cena za celý predmet zákazky v EUR bez DPH. 
Obstarávateľ požaduje predložiť cenovú ponuku za celý predmet zákazky: „Asfaltom obalená zmes Aco III.“ vrátane všetkých nákladov spojených s predmetom zákazky. 
Ak uchádzač nie je platiteľom DPH, bude sa hodnotiť cena celkom, v ktorej nebude započítaná DPH. Verejný obstarávateľ upozorňuje, že v prípade, ak úspešný uchádzač, ktorý v ponuke uviedol, že po uzatvorení zmluvy nebude platiteľom DPH, sa stane po predložení ponuky alebo po uzavretí zmluvy platiteľom DPH, nemá nárok na zvýšenie ceny o hodnotu DPH.

14. Predpokladaná cena zákazky:  
Predpokladaná cena zákazky je 65 164,17 € s DPH (52 979,00 € bez DPH), za celý predmet zákazky vrátane všetkých nákladov.

15. Lehota viazanosti ponúk:
Ponuka je platná počas platnosti zmluvy.  
		
16. Použitie elektronickej aukcie
Áno.

Opis elektronickej aukcie: 
Do elektronickej aukcie budú zaradení uchádzači, ktorí predložili platnú ponuku v lehote na predkladanie ponúk, ktorí neboli vylúčení po vyhodnotení splnenia podmienok účasti a ktorých ponuka nebola vylúčená po vyhodnotení splnenia požiadaviek na predmet zákazky a ktorí sa zaregistrovali do elektronickej aukcie. Predmetom elektronickej aukcie bude najnižšia cena za celý predmet zákazky bez DPH. Vstupné hodnoty aukčného kritéria (celková cena za predmet zákazky bez DPH) zadá do elektronickej aukcie zaradeným uchádzačom verejný obstarávateľ na základe hodnôt uvedených v predložených ponukách. Vstupné hodnoty budú záväzné a uchádzači nemôžu predkladať vyššie ceny ako boli predložené v ponuke. Uchádzačom budú zobrazené ich vstupné hodnoty z ponuky. Uchádzačom, ktorí splnili podmienky účasti a požiadavky na predmet zákazky uvedené v súťažných podkladoch, systém EVO najneskôr dva pracovné dni pred začiatkom elektronickej aukcie pošle notifikačný e-mail – Pozvánku na účasť v elektronickej aukcii, v ktorej budú minimálne identifikačné údaje zákazky, identifikačné údaje elektronickej aukcie, internetová adresa (ďalej len „link “) na výzvu a link na aukčnú sieň. Prílohou k výzve bude link na aukčný poriadok elektronickej aukcie. Ak predloží cenovú ponuku len jeden uchádzač, verejný obstarávateľ nepoužije elektronickú aukciu v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov podľa § 54 ods. 15.

17. Zodpovedná osoba
Mgr. Pavol Hrdina, námestník pre prevádzku


    
Prílohy:
· Návrh na plnenie kritérií (príloha č. 1)
· Čestné vyhlásenie § 32 ods. 1 písm. f zákona (príloha č. 2)
· Čestné vyhlásenie § 11 zákona (príloha č. 3)
· Čestné vyhlásenie ku konfliktu záujmov § 23 zákona (príloha č. 4)
· Zoznam subdodávateľov (príloha č. 5)
· Návrh zmluvy (príloha č. 6)


    


V Trenčíne 03.09.2026
Zodpovedná osoba: Ing. Radovan Karkuš, riaditeľ SC TSK

